ZAPISNIK
2. sjednice Vijeća Mjesnog odbora Dankovec
održane dana 09.srpnja 2021. u prostorijama objekta mjesne samouprave 
Dankovec, Slanovečka 19 s početkom u 18,00 sati

NAZOČNI ČLANOVI VIJEĆA:
Ivica Ivanović, Josip Fabijanić, Dražen Zrinski, Petra Buhin i Slavko Stanić
OSTALI NAZOČNI:
Sandra Šukunda, stručni referent u Gradskom uredu za mjesnu samoupravu, Područni odsjek Gornja Dubrava
Predsjedava: Ivica Ivanović
Zapisnik vodi: Dražen Zrinski
Predsjednik konstatira da  je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 2.sjednicu Vijeća Mjesnog odbora.
Bez rasprave, jednoglasno, Vijeće prihvaća tekst zapisnika konstituirajuće sjednice održane dana 24. lipnja 2021.godine.
Na prijedlog predsjednika Vijeće prihvaća dopunu dnevnog reda i jednoglasno utvrđuje

DNEVNI RED

1. Prijedlog o načinu slanja materijala za sjednicu – donošenje zaključka;
2. Prijedlog termina dežurstva članova Vijeća u prostorijama mjesne samouprave – donošenje zaključka;
3. Zahtjevi za povremeno korištenje prostorija mjesne samouprave, Slanovečka 19 – donošenje zaključka 
a) Domovinski pokret
b) Zagreb je naš!
4. Prijedlog ravnateljice Osnovne škole Čučerje za donošenjem Aneksa Ugovora o reguliranju prava i obveza pri korištenju objekta Područne škole Dankovec – donošenje zaključka;
5. Pitanja, prijedlozi i obavijesti

Ad 1.  Prijedlog o načinu slanja materijala za sjednicu
Nakon provedene rasprave, Vijeće jednoglasno donosi 
ZAKLJUČAK
Predlaže se sve materijale za sjednicu te međusobnu korespondenciju sa Vijećem Gradske četvrti Gornja Dubrava vršiti putem maila te po potrebi osobnom dostavom.  

Ad 2.  Prijedlog termina dežurstva članova Vijeća u prostorijama mjesne samouprave
Nakon provedene rasprave, Vijeće jednoglasno donosi 
ZAKLJUČAK
Dežurstva u prostorijama mjesne samouprave tijekom ljetnih mjeseci (srpanj i kolovoz)  2021. odvijati će se svakog drugog i četvrtog utorka u mjesecu u terminu od 19,00 do 20,00 sati.
Odluka o terminu dežurstva tijekom ostatka godine biti će donesena naknadno. 

AD 3.  Zahtjevi za povremeno korištenje prostorija mjesne samouprave, Slanovečka 19
Vijeće je razmatralo prijedloge stranaka Domovinski pokret i Zagreb je naš! za povremeno korištenje prostora mjesne samouprave. Budući Grad Zagreb prostorije mjesne samouprave do daljnjega koristi za pružanje stručne pomoći građanima kod podnošenja prijava za obnovu zgrada, Vijeće jednoglasno donosi 
ZAKLJUČAK
O zahtjevima za povremeno korištenje prostora mjesne samouprave podnesenim od strane stranaka Domovinski pokret i Zagreb je naš! Vijeće će odlučiti nakon prestanka potrebe za korištenje prostora od strane Grada Zagreba za pružanje stručne pomoći građanima kod podnošenja prijava za obnovu potresom oštećenih zgrada..

Ad 4.  Prijedlog ravnateljice Osnovne škole Čučerje za donošenjem Aneksa Ugovora o reguliranju prava i obveza pri korištenju objekta Područne škole Dankovec 
Sjednici Vijeća pristupaju ravnateljica Osnovne škole Čučerje gđa. Vesna Orešković te predstavnici Kluba mladih tehničara. Ravnateljica iznosi prijedlog za izmjenu postojećeg Ugovora o reguliranja prava i obveza pri korištenju objekta Područne škole Dankovec, Slanovečka 19 od strane Gradskog ureda za mjesnu samoupravu.
Nakon provedene rasprave, Vijeće jednoglasno donosi 

ZAKLJUČAK
1. Razmotren je prijedlog ravnateljice Osnovne škole Čučerje za izmjenom postojećeg Ugovora o reguliranju prava i obveza pri korištenju objekta Područne škole Dankovec, Slanovečka 19.
2. Vijeće podržava gore navedeni prijedlog. 
3. [bookmark: _GoBack]Predlaže se održavanje sastanka ravnateljice Osnovne škole Čučerje sa predsjednikom Vijeća Gradske četvrti Gornja Dubrava te predstavnicima Gradskog ureda za mjesnu samoupravu u cilju postizanja međusobnog dogovora oko načina korištenja objekta Područne škole Dankovec.
Ad. 5 Pitanja, prijedlozi i obavijesti
Članovi Vijeća se dogovaraju oko okvirnog termina iduće sjednice.

Završeno u 19,40 sati.
KLASA: 026-02/21-002/1049
URBROJ: 251-06-11-503-21-2
U Zagrebu, 09. srpnja 2021.godine
Zapisnik sastavio: Dražen Zrinski                                                     Predsjednik Vijeća 
     Mjesnog odbora Dankovec           
                                                                                                                Ivica Ivanović

______________________                                                           ______________________

